**СИЛЛАБУС**

**2024-2025 оқу жылының күзгі семестрі**

**«6B10114 Медицина», «6B10113 Стоматология» білім беру бағдарламалары**

|  |  |  |  |  |
| --- | --- | --- | --- | --- |
| **Пәннің ID және атауы**  | **Білім алушының өзіндік жұмысын** **(БӨЖ)** | **Кредиттер саны** | **Кредит-тердің****жалпы** **саны** | **Оқытушының жетекшілігімен білім алушының өзіндік жұмысы** **(ОБӨЖ)** |
| **Дәрістер (Д)** | **Семинар сабақтар (СС)** | **Зерт. сабақтар (ЗС)** |
| MSPZ1103Әлеуметтік-саясаттану білім модулі (Психология) | 3 | 1,5 | 0,5 | - | 2 | 6.  |
| **ПӘН ТУРАЛЫ АКАДЕМИЯЛЫҚ АҚПАРАТ** |
| **Оқыту түрі** | **Циклы,** **компоненті** | **Дәріс түрлері** | **Семинар сабақтарының түрлері** | **Қорытынды бақылаудың түрі мен платфомасы** |
| Оффлайн | ЖББ, МК | Аналитикалық | Семинар тапсырмалары бойынша презентация-лар қорғау | Тест, ИС Univer  |
| **Дәріскер (лер)** | Борбасова Гүлнұр Нұрсайынқызы PhD, доцент м.а. |
| **e-mail:** | merei201204@mail.ru |
| **Телефоны:** | +7 777 010 040 16 |
| **ПӘННІҢ АКАДЕМИЯЛЫҚ ПРЕЗЕНТАЦИЯСЫ**  |
| **Пәннің мақсаты** | **Оқытудан күтілетін нәтижелер (ОН)\*** | **ОН қол жеткізу индикаторлары (ЖИ)** |
| Мінез-құлық моделдерін талдау барысында әлеуметтік интеллект пен имидж түсініктерін негіздеуге бағытталған бағдарлама құрастыру үшін психодиагностикалық әдістер мен психотехнологияларды қолдану арқылы ұлттық сананы дамыту контексіндегі тұлғаның мотивациялық және эмоциялық әлемі, құндылықтар жүйесі туралы теориялық білім негіздерін қалыптастыру. | 1-ОН: Тұлғаның мотивациялық және эмоциялық ерекшеліктерін зерттеу негізінде ұлттық сана туралы теориялық білімдерін қалыптастыру. | 1.1 ЖИ – тұлғаның мотивациялық сферасын теориялық меңгере отырып қажеттіліктер пирамидасын және әртүрлі құрылымдық сызбасын келтіру;  |
| 1.2 ЖИ – тұлғаның эмоциялық күйлерінің арасындағы өзара байланысты анықтау; |
| 2-ОН: Құндылықтар жүйесі және өзіндік анықталу негізінде тұлғаның «психологиялық портретін» түсіндіру. | 2.1 ЖИ – құндылықтар жүйесін зерттеген психологиялық теорияларды игеру; |
| 2.2 ЖИ – өзіндік анықталу түсінігін тұлға психологиясы негізінде қалыптастыру; |
| 2.3 ЖИ – құндылықтар жүйесі және өзіндік анықталу түсініктері арқылы психологиялық портрет туралы білімдерді меңгеру; |
| 3-ОН: Психологиялық денсаулық және әлеуметтену процесін зерттеу үшін психодиагностикалық әдстерді қолдану. | 3.1 ЖИ – психологиялық денсаулықтың тұлғалық дамудағы рөлін анықтау; |
| 3.2 ЖИ – психологиялық денсаулық пен әлеуметтенудің өзара байланысын талдау; |
| 3.3 ЖИ – психологиялық денсаулық пен әлеуметтенуді зерттейтін психодиагностикалық әдістердің тиімділігін ажырату; |
| 4-ОН: Тұлғаралық қарым-қатынас психологиясын талдау арқылы қоғамдық сананы жаңғыртуда психотехнологияларды пайдалану. | 4.1 ЖИ – тұлғааралық қарым-қатынас психологиясы негізінде психотехнологияларды игеру; |
| 4.2 ЖИ – тұлғалық дамудағы қарым-қатынас пен коммуникацияның айырмашылығын меңгеру; |
| 4.3 ЖИ – тұлғаның коммуникативті дағдылары мен коммуникация модельдеріне мысалдар келтіру; |
| 5-ОН: Тұлғаның мінез-құлық модельдерін талдау арқылы әлеуметтік интеллект және имидж түсініктерін қалыптастыруға бағытталған психологиялық бағдарлама құрастыру. | 5.1 ЖИ – конфликт психологиясы негізінде мінез-құлық модельдерін құру; |
| 5.2 ЖИ – әлеуметтік интеллект пен әлеуметтік табыстылықтың деңгейлері мен түрлеріне сызба құрастыру; |
| 5.3 ЖИ – әлеуметтік интеллект пен имиджді қалыптастыру бағдарламаларын дайындау және жетілдіру. |
| **Пререквизиттер**  | «Мамандыққа кіріспе», «Философия», «Әлеуметтану», «Әлеуметтік психология». |
| **Постреквизиттер** | Тұлға психологиясы және т.б. базалық курстары. |
| **Оқу ресурстары** | **Оқу әдебиеттері:****Негізгі:**1. Аронсон Э. Көпке ұмтылған жалғыз. Әлеуметтік психологияға кіріспе, 11-басылым. – Алматы: «Ұлттық аударма бюросы» қоғамдық қоры, 2018 ж. – 408 б.
2. Бердібаева С.Қ. Тұлға психологиясы.-Қазақ университеті, 2016.-158 б.
3. Бердібаева С.Қ., Сайлинова Қ., Адилова Э., Айдосова Ж., Қайратова І. Психология.-Оқу құралы.-Қазақ университеті (РУМС, №2 хаттама, 2 шілде, 2021 ж.).-180 б.
4. Берн Э. Игры, в которые играют люди. Люди, которые играют в игры. 2016 – 576 с.
5. Жақыпов С.М. Жалпы психологияға кіріспе. – Алматы, 2020.
6. Зайдл Б. НЛП. Модели эффективного общения: пер. с нем. - 7-е изд., М.: Омега-Л, 2016.

**Қосымша:**1. Ильин Е.П. Психология общения и межличностных отношений – СПб.: Издательский дом Питер, 2014. – 576 с.
2. Маслоу А. Мотивация и личность. — СПб.: Питер, 2008.
3. Назарбаев Н.А. "Взгляд в будущее: модернизация общественного сознания". – Астана, АКОРДА, 2017 / http:// www. akorda. kz/ ru.
4. Шарков Ф.И. Коммуникология: основы теории коммуникации: учебник. — Электрон. дан. — М.: Дашков и К, 2014.
5. David G. Myers «Social Psychology», 7th ed., 2002

**Интернет-ресурстар:**1. http://www.psychology.ru 2. http://www.flogiston.ru 3. http://www.colorado.edu/VC Research/integrity/human research/CITI.htm 4. Cyber Bear (http://cvberbear.umt.edu) 5. hs.umt.edu › psychology |

|  |  |
| --- | --- |
| **Пәннің** **академиялық** **саясаты**  | Пәннің академиялық саясаты әл-Фараби атындағы ҚазҰУ-дың Академиялық саясатымен және академиялық адалдық Саясатымен айқындалады. Құжаттар Univer ИЖ басты бетінде қолжетімді.**Ғылым мен білімнің интеграциясы.** Студенттердің, магистранттардың және докторанттардың ғылыми-зерттеу жұмысы – бұл оқу үдерісінің тереңдетілуі. Ол тікелей кафедраларда, зертханаларда, университеттің ғылыми және жобалау бөлімшелерінде, студенттік ғылыми-техникалық бірлестіктерінде ұйымдастырылады. Білім берудің барлық деңгейлеріндегі білім алушылардың өзіндік жұмысы заманауи ғылыми-зерттеу және ақпараттық технологияларды қолдана отырып, жаңа білім алу негізінде зерттеу дағдылары мен құзыреттіліктерін дамытуға бағытталған. Зерттеу университетінің оқытушысы ғылыми-зерттеу қызметінің нәтижелерін дәрістер мен семинарлық (практикалық) сабақтар, зертханалық сабақтар тақырыбында, силлабустарда көрініс табатын және оқу сабақтары мен тапсырмалар тақырыптарының өзектілігіне жауап беретін ОБӨЗ, БӨЗ тапсырмаларына біріктіреді.**Сабаққа қатысуы.** Әр тапсырманың мерзімі пән мазмұнын іске асыру күнтізбесінде (кестесінде) көрсетілген. Мерзімдерді сақтамау баллдардың жоғалуына әкеледі.**Академиялық адалдық.** Практикалық/зертханалық сабақтар, БӨЖ білім алушының дербестігін, сыни ойлауын, шығармашылығын дамытады. Плагиат, жалғандық, шпаргалка пайдалану, тапсырмаларды орындаудың барлық кезеңдерінде көшіруге жол берілмейді. Теориялық оқыту кезеңінде және емтихандарда академиялық адалдықты сақтау негізгі саясаттардан басқа «Қорытынды бақылауды жүргізу Ережелері», «Ағымдағы оқу жылының күзгі/көктемгі семестрінің қорытынды бақылауын жүргізуге арналған Нұсқаулықтары», «Білім алушылардың тестілік құжаттарының көшіріліп алынуын тексеру туралы Ережесі» тәрізді құжаттармен регламенттеледі.**Инклюзивті білім берудің негізгі принциптері.** Университеттің білім беру ортасы гендерлік, нәсілдік/этникалық тегіне, діни сенімдеріне, әлеуметтік-экономикалық мәртебесіне, студенттің физикалық денсаулығына және т.б. қарамастан, оқытушы тарапынан барлық білім алушыларға және білім алушылардың бір-біріне әрқашан қолдау мен тең қарым-қатынас болатын қауіпсіз орын ретінде ойластырылған. Барлық адамдар құрдастары мен курстастарының қолдауы мен достығына мұқтаж. Барлық студенттер үшін жетістікке жету, мүмкін емес нәрселерден гөрі не істей алатындығы болып табылады. Әртүрлілік өмірдің барлық жақтарын күшейтеді.Барлық білім алушылар, әсіресе мүмкіндігі шектеулі жандар, телефон/e-mail +7 777 010 0416 / merei201204@mail.ru арқылы кеңестік көмек ала алады.**MOOC интеграциясы (massive openlline course). MOOC-**тың пәнге интеграциялануы жағдайында барлық білім алушылар **MOOC-**қа тіркелуі қажет. **MOOC** модульдерінің өту мерзімі пәнді оқу кестесіне сәйкес қатаң сақталуы керек.**Назар салыңыз!** Әр тапсырманың мерзімі пәннің мазмұнын іске асыру күнтізбесінде (кестесінде) көрсетілген, сондай-ақ **MOOC-**та көрсетілген. Мерзімдерді сақтамау баллдардың жоғалуына әкеледі. |
| **БІЛІМ БЕРУ, БІЛІМ АЛУ ЖӘНЕ БАҒАЛАНУ ТУРАЛЫ АҚПАРАТ** |
| **Оқу жетістіктерін есептеудің баллдық-рейтингтік** **әріптік бағалау жүйесі**  | **Бағалау әдістері**  |
| **Баға**  | **Баллдардың сандық баламасы** | **% мәндегі баллдар**  | **Дәстүрлі жүйедегі баға** | **Критериалды бағалау** –айқын әзірленген критерийлер негізінде оқытудың нақты қол жеткізілген нәтижелерін оқытудан күтілетін нәтижелерімен ара салмақтық процесі. Формативті және жиынтық бағалауға негізделген.**Формативті бағалау** – күнделікті оқу қызметі барысында жүргізілетін бағалау түрі. Ағымдағы көрсеткіш болып табылады. Білім алушы мен оқытушы арасындағы жедел өзара байланысты қамтамасыз етеді. Білім алушының мүмкіндіктерін айқындауға, қиындықтарды анықтауға, ең жақсы нәтижелерге қол жеткізуге көмектесуге, оқытушының білім беру процесін уақтылы түзетуге мүмкіндік береді. Дәрістер, семинарлар, практикалық сабақтар (пікірталастар, викториналар, жарыссөздер, дөңгелек үстелдер, зертханалық жұмыстар және т.б.) кезінде тапсырмалардың орындалуы, аудиториядағы жұмыс белсенділігі бағаланады. Алынған білім мен құзыреттілік бағаланады.**Жиынтық бағалау –** пән бағдарламасына сәйкес бөлімді зерделеу аяқталғаннан кейін жүргізілетін бағалау түрі. БӨЖ орындаған кезде семестр ішінде 3-4 рет өткізіледі. Бұл оқытудан күтілетін нәтижелерін игеруді дескрипторлармен арақатынаста бағалау. Белгілі бір кезеңдегі пәнді меңгеру деңгейін анықтауға және тіркеуге мүмкіндік береді. Оқу нәтижелері бағаланады. |
| A | 4,0 | 95-100 | Өте жақсы |
| A- | 3,67 | 90-94 |
| B+ | 3,33 | 85-89 | Жақсы  |
| B | 3,0 | 80-84 | **Формативті және жиынтық бағалау** | **% мәндегі баллдар** |
| B- | 2,67 | 75-79 | Дәрістердегі белсенділік | 5 |
| C+ | 2,33 | 70-74 | Практикалық сабақтарда жұмыс істеуі | 20 |
| C | 2,0 | 65-69 | Қанағаттанарлық  | Өзіндік жұмысы  | 25 |
| C- | 1,67 | 60-64 | Жобалық және шығармашылық қызметі | 10 |
| D+ | 1,33 | 55-59 | Қанағаттанарлықсыз  | Қорытынды бақылау (емтихан)  | 40 |
| D | 1,0 | 50-54 | ЖИЫНТЫҒЫ  | 100  |
| **Оқу курсының мазмұнын іске асыру күнтізбесі (кестесі). Оқытудың және білім берудің әдістері.** |

|  |  |  |  |
| --- | --- | --- | --- |
| **Аптасы** | **Тақырып атауы** | **Сағат саны** | **Макс.****балл** |
| **МОДУЛЬ 1. Ұлттық сананы қалыптастыру контекстіндегі тұлға психологиясы** |
| 1 | **Д 1.** Тұлға психологиясындағы тұлға және ұлттық сана мәселелері. | 1 | 5 |
| **МОДУЛЬ 2. Тұлғаның мотивациялық сферасының теориялық негіздері** |
| 2 | **Д 2.** Тұлғаның мотивациялық сферасы. | 1 | 5 |
| **ОБӨЖ 1. БӨЗ 1** орындау бойынша кеңес беру. |  |  |
| **МОДУЛЬ 3. Эмоция психологиясының теориялық-практикалық аспектілері** |
| 3 | **Д 3.** Тұлға дамуындағы эмоциялар және эмоциялық интеллектінің маңыздылығы. | 1 | 5 |
| **БӨЗ 1.** №1 тапсырма: Сәттілікке жету және сәтсіздіктен қашу мотивациясы талдау арқылы «Менің өмірлік жоспарым» атты жоба ұсыну.№2 тапсырма: «Қарым-қатынас процесіндегі эмоцияның көрінуі» бейнеролик жасау немесе «Менің эмциялық әлемім және оны басқару» психологиялық эссе. |  | 25 |
| **ОБӨЖ 2. БӨЗ 1** қабылдау. |  |  |
| **МОДУЛЬ 4. Тұлғалық дамудағы стресс-менеджменттің психологиялық ерекшеліктері** |
| 4 | **Д 4.** Стресс-менджмент және өзін реттеу психологиясының негізгі мәселелері. | 1 | 5 |
| **МОДУЛЬ 5. Тұлғаның жеке дара- типологиялық ерекшеліктерінің тұлғалық дамудағы рөлі** |
| 5 | **Д 5.** Тұлға құрылымындағы темперамент, мінез және қабілет. | 1 | 5 |
| **СС 1.** Тұлға психологиясындағы негізгі мәселелер (ұлттық сана, мотивация, эмоциялар және эмоциялық интеллект). | 1 | 20 |
| **МОДУЛЬ 6. Тұлғалық дамудағы құндылықтар жүйесінің психологиялық ерекшеліктері** |
| 6 | **Д 6.** Тұлға дамуындағыдағы құндылықтар және құндылықтарға бағдарлану. | 1 | 5 |
| **МОДУЛЬ 7. Өзіндік анықталу тұлғаны зерттеудің психологиялық мәселесі ретінде** |
| 7 | **Д 7.** Әлеуметтік өзіндік және кәсіби өзіндік анықталудың психологиялық ерекшеліктері. | 1 | 5 |
| **СС 2.** Темперамент типтері бойынша тұлғаның психологиялық сипаттамаларын бағалау. Тұлға дамуындағыдағы құндылықтар және құндылықтарға бағдарлану. | 1 | 20 |
| **ОБӨЖ 3. БӨЗ 2** орындау бойынша кеңес беру. |  |  |
| **Аралық бақылау 1** | **100** |
| **МОДУЛЬ 8. Психологиялық денсаулык тұлғаның табысты әлеуметтенуінің шарты ретінде** |
| 8 | **Д 8.** Психологиялық денсаулықты зерттеудің теориялық мәселелері. | 1 | 5 |
| **БӨЗ 2.** 1. Жеке бастық, әлеуметтік, іскер сфералардағы қатынастардың бұзылу себептері - эссе.2. Қарым-қатынастағы агрессия және конфликт - реферат. |  | 15 |
| **ОБӨЖ 4. БӨЗ 2** қабылдау. |  |  |
| **МОДУЛЬ 9. Қарым-қатынас псхологиясы және тұлға** |
| 9 | **Д 9.** Қарым-қатынас процесінің психологиялық ерекшеліктері. | 1 | 5 |
| **СС 3.** Қазіргі жаңа замануи қоғамдағы кәсіби анықталудың әлеуметтік-психо логиялық аспектілерін талдау арқылы өзіндік анықталудың жоспарын жасау. Психологиялық денсаулықты зерттеудің теориялық мәселелері. | 1 | 10 |
| **МОДУЛЬ 10. Тұлға аралық қарым-қатынас психологиясы** |
| 10 | **Д 10.** Тұлғааралық қарым-қатынас тұлғалық дамудың негізі ретінде. | 1 | 5 |
| **МОДУЛЬ 11. Тұлғалық дамудағы коммуникацияның психологиялық ерекшеліктері** |
| 11 | **Д 11.** Тұлғаның коммуникативті дағдылары және коммуникация модельдері. | 1 | 5 |
| **СС 4.** Қарым-қатынас психологиясы. | 1 | 10 |
| **МОДУЛЬ 12. Тұлғааралық қарым-қатынас психологиясындағы психотехнологиялар** |
| 12 | **Д 12.** Тұлғааралық қарым-қатынастағы сандық (цифрлық) технологиялар және іскерлік қарым-қатынас. | 1 | 5 |
| **МОДУЛЬ 13. Конфликт психологиясы және мінез-құлық модельдері** |
| 13 | **Д 13.** Мінез-құлық модельдері және конфликтілік мінез-құлықтың ерекшеліктері. | 1 | 5 |
| **СС 5.** Іскерлік коммуникация және мінез-құлық мәдениеті мен этикасы жайлы бейне ролик жасау. | 1 | 10 |
| **ОБӨЖ 5. БӨЗ 3** орындау бойынша кеңес беру. |  |  |
| **МОДУЛЬ 14. Әлеуметтік интеллект пен әлеуметтік табыстылықтың өзара байланысын** **тұлға құрылымында зерттеу** |
| 14 | **Д 14.** Әлеуметтік интеллект және әлеуметтік табыстылықтың психологиялық ерекшеліктері. | 1 | 5 |
| **БӨЗ 3.**1. Өзара қатынастарды орнату, психологиялық байланысқа түсу, тұлғаралық коммуникацияны сәтті жасау - психологиялық сценарий.2. Конфликтіні шеудің психотехнологиялары – реферат.3. Тұлға аралық коммуникациядағы өзара түсінісу механизмдері - баяндама. |  | 15 |
| **ОБӨЖ 6. БӨЗ 3** қабылдау. |  |  |
| **МОДУЛЬ 15. Имидж әлеуметтік-психологиялық феномен ретінде** |
| 15 | **Д 15.** Тұлғаның имиджін қалыптастырудың психотехнологиялары. | 1 | 5 |
| **Аралық бақылау 2** | **100** |
| **Қорытынды бақылау (емтихан)** | **100** |
| **Пән үшін жиынтығы**  | **100** |

Декан Мейрбаев Б.Б.

Кафедра меңгерушісі Мынбаева А.К.

Дәріскер Борбасова Г.Н.